text: Малко преди погребението на кралица Елизабет Втора, кралското семейство показа непубликувана досега нейна снимка.
  Кадърът е направен за платинения юбилей на кралицата на трона, който британците отбелязаха през юни с големи тържества. Юбилеят официално се падаше на 6 февруари 2022 г. 96-годишната кралица е най-дълго управлявалият монарх.
  Елизабет Втора царува от 70 години и 7 месеца. Предишният рекорд в Обединеното кралство принадлежеше на нейната прабаба кралица Виктория, властвала в продължение на 63 години, 7 месеца и 2 дни.
  Според информация на Vogue на снимката кралицата е с брошка, която е подарък от баща ѝ за 18-ия ѝ рожден ден.
  На 19 септември Обединеното кралство и целият свят се прощават с кралица Елизабет Втора.
  Траурната церемония ще се състои в Уестминстърското абатство и ще започне около обяд. На нея ще присъстват стотици високопоставени лидери и политици.
  Елизабет II почина на 8 септември в замъка Балморал в Шотландия. Най-големият син на кралицата, Чарлз Филип Артър Джордж, е новият крал на Обединеното кралство.
  * BNews.bg не носи абсолютна никаква отговорност за изразените от читателите/потребителите мнения и/или коментари. Всеки читател/потребител, който публикува мнение и/или коментар под публикация/статия в BNews.bg като свободен посетител, или чрез регистрацията си от Фейсбук, декларира, че се съгласява с Общите условия за ползване на сайта BNews.bg. ВИЖТЕ ТУК!